13. aprillil toimus Tallinnas mälestustseremoonia 1940. aastal Punaarmee poolt Katõnis toime pandud massimõrva ohvrite ja 10. aprilli lennuõnnetuses hukkunute mälestuseks.  Poola presidendi Lech  Kaczynski matustel pühapäeval, 18. aprillil esindas Eestit peaminister Andrus Ansip, kes reisis Eestist Krakowisse ja tagasi autoga, kuna lennuliiklus oli Euroopas Islandi vulkaanipurske tagajärjel katkestatud. Kuigi 14. aprillil teatati ka Türgis visiidil viibiva president Ilvese osalemisest matustel, ei jõudnud president õigeaegselt matusele ning külastab tagasiteel Türgist Eestisse president Kaczynski hauda.